เวลาไม่กินอะไรท้องก็จะแบนราบปกติ แต่พอกินข้าวหรืออะไรลงไปท้องก็จะออกและเอียงหรือคล้ายๆบวมไปทางด้านซ้าย มีโอกาสที่จะเป็นเพราะนอนตะแคงข้างซ้ายข้างเดียวไม่เคยนอนตะแคงข้างขวาเลย สาเหตุมันมาจากอะไรค่ะ
สวัสดีค่ะ เมื่อไม่ได้ทานอาหารแล้วหน้าท้องแบบราบปกติดี แต่เมื่อทานอาหาร หน้าท้องมีการขยายออก โดยการขยายของหน้าท้องค่อนไปทางด้านซ้ายดังกล่าว ถือเป็นอาการปกติค่ะ เนื่องจากตำแหน่งของกระเพาะอาหารจะอยู่ครอบคลุมบริเวณใต้ลิ้นปี่เหนือสะดือและช่องท้องด้านซ้ายบน เมื่อเราทานอาหารเข้าไป กระเพาะอาหารย่อมขยายขนาดออก ทำให้หน้าท้องบวมขยายขึ้นได้ โดยเฉพาะหากทานในปริมาณมาก เมื่ออาหารถูกย่อยและเดินทางเข้าสู่ลำไส้เล็กแล้ว หน้าท้องก็จะค่อยๆ ยุบลงไปค่ะดังนั้นการขยายออกของหน้าท้องจึงไม่ได้เกี่ยวข้องกับการนอนตะแคงซ้ายหรือขวาค่ะ